แย้มไต๋คุณสมบัติปลัด วธ.คนใหม่
นายอิทธิพล คุณปลื้ม รมว.วัฒนธรรม เปิดเผยว่า การพิจารณาสรรหาผู้บริหารข้าราชการระดับสูงตำแหน่งปลัดกระทรวงวัฒนธรรม (วธ.) คนใหม่ที่จะมาบริหารงานต่อจากนายกฤษศญพงษ์ ศิริ ปลัด วธ. ซึ่งจะเกษียณอายุราชการเดือนก.ย.นี้ พล.อ.ประยุทธ์ จันทร์โอชา นายกรัฐมนตรี ได้ให้หลักการพิจารณาบุคคลในการบริหารงานระดับสูงไว้ว่าให้ดูความเหมาะสมเป็นหลัก รองลงมาเป็นความอาวุโส ควบคู่กับหลักเกณฑ์สำนักงานข้าราชการพลเรือน (ก.พ.) จากที่ตนได้เข้ามาทำงานที่วธ. เกือบ 1 ปี ได้พิจารณาผู้บริหาร วธ.ภาพรวมอยู่แล้ว แต่ขณะนี้ยังไม่ได้วางตัวใครคนใดคนหนึ่ง ในส่วนการประเมินค่าสมรรถนะจะมองจาก 3 กรมใหญ่ที่สัมผัสมา ได้แก่ กรมส่งเสริมวัฒนธรรม สำนักงานปลัด วธ. และ กรมศิลปากรอย่างไรก็ตาม โดยธรรมเนียมปฏิบัติปลัดกระทรวงที่จะเกษียณอายุราชการจะเสนอรายชื่อผู้ที่มีความเหมาะสมมาให้รัฐมนตรีพิจารณา ซึ่งตนเปิดรับฟังความคิดเห็นจากผู้บริหารทุกฝ่าย และจะต้องขอคำปรึกษานายวิษณุ เครืองาม รองนายกรัฐมนตรีด้วย อีก 2 เดือน ก่อนแต่งตั้งปลัด วธ.จะพิจารณาการทำงานของผู้บริหารแต่ละคน โดยจะประเมินภาพรวมให้โอกาสทุกคนได้ทำงานพิสูจน์ฝีมือ.
การพิจารณาสรรหาผู้บริหารข้าราชการระดับสูงตำแหน่งปลัดกระทรวงวัฒนธรรม (วธ.) คนใหม่ที่จะมาบริหารงานต่อจากนายกฤษศญพงษ์ ศิริ ปลัด วธ. ซึ่งจะเกษียณอายุราชการ
ปลัดกระทรวงวัฒนธรรม,ปลัด วธ.,กระทรวงวัฒนธรรม,อิทธิพล คุณปลื้ม,แต่งตั้งข้าราชการ,กฤษศญพงษ์ ศิริ,ข่าววันนี้,การศึกษา